ન્યૂઝીલેન્ડે શ્રીલંકાના સ્કોરને સામાન્ય સાબિત કરતાં ઓપનિંગ બેટસમેન ગુપટિલે ૨૫ બોલમાં છ ચોગ્ગા અને પાંચ છગ્ગાની મદદથી ૬૩ રન બનાવ્યા હતા. આ દરમિયાન તેણે માત્ર ૧૯ બોલમાં અર્ધશતક બનાવી વ્યૂઝીલેન્ડ તરફથી નવો રેકોર્ડ બનાવ્યો હતો. જોકે તેનો આ નવો રેકોર્ડ માત્ર ૨૦ મિનિટ સુધી ટક્યો અને કોલિન મુનરોએ માત્ર ૧૪ બોલમાં અર્ધશતક બનાવી તેને તોડ્યોહતો. મુનરોએ વિજયી છગ્ગો ફટકારી પોતાનું અર્ધશતક પૂરું કર્યું હતું. તેણે ૧૪ બોલની ઇનિંગમાં એક ચોગ્ગો અને સાત છગ્ગા લગાવ્યા હતા.